ddrg/super_eurlex huggingface dataset:
Fógra atá le tabhairt ar aird na ndaoine nádúrtha nó dlítheanacha, na n-eintiteas nó na gcomhlachtaí atá faoi réir na mbeart sriantach dá bhforáiltear i gCinneadh 2014/145/CBES ón gComhairle, arna leasú le Cinneadh (CBES) 2022/2477 ón gComhairle, agus i Rialachán (AE) Uimh. 269/2014 ón gComhairle arna chur chun feidhme le Rialachán Cur Chun Feidhme (AE) 2022/2476 ón gComhairle a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

(2022/C 481 I/02)

Tugtar an fhaisnéis seo a leanas ar aird na ndaoine nádúrtha nó dlítheanacha, na n-eintiteas nó na gcomhlachtaí a luaitear san Iarscríbhinn a ghabhann le Cinneadh 2014/145/CBES ón gComhairle (1), arna leasú le Cinneadh (CBES) 2022/2477 ón gComhairle (2), agus in Iarscríbhinn I a ghabhann le Rialachán (AE) Uimh. 269/2014 ón gComhairle (3), arna chur chun feidhme le Rialachán Cur Chun Feidhme (AE) 2022/2476 ón gComhairle (4) a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin.

Ceanglaítear le hAirteagal 9(2) de Rialachán (AE) Uimh. 269/2014 nach mór do na daoine nádúrtha nó dlítheanacha, na heintitis nó na comhlachtaí sin tuairisc a thabhairt, roimh an 1 Meán Fómhair 2022 nó laistigh de 6 seachtaine tar éis dháta an liostaithe in Iarscríbhinn I, cibé acu is déanaí, faoi na cistí nó na hacmhainní eacnamaíocha laistigh de dhlínse Ballstáit ar leo iad nó atá faoina n-úinéireacht, ina seilbh nó faoina rialú, chuig údarás inniúil an Bhallstáit ina bhfuil na cistí nó na hacmhainní eacnamaíocha sin suite. Ní mór dóibh oibriú i gcomhar leis an údarás inniúil maidir le fíorú na faisnéise sin. Aon mhainneachtain na hoibleagáidí sin a urramú, measfar gurb éard atá inti, imchéimniú na mbeart maidir le reo sócmhainní agus acmhainní eacnamaíocha.

Ní mór an fhaisnéis atá le tuairisciú a sheoladh chuig údarás inniúil an Bhallstáit ábhartha, trína shuíomh gréasáin mar a shonraítear in Iarscríbhinn II a ghabhann le Rialachán (AE) Uimh. 269/2014 (5).

Ní bheidh feidhm go dtí an 1 Eanáir 2023 ag an oibleagáid tuairiscithe faoi Airteagal 9(2) de Rialachán (AE) Uimh. 269/2014 a mhéid a bhaineann le cistí nó acmhainní eacnamaíocha atá lonnaithe i mBallstát a raibh oibleagáid tuairiscithe dá samhail leagtha síos aige faoin dlí náisiúnta roimh an 21 Iúil 2022.

(1) IO L 78, 17.3.2014, lch. 16.

(2) IO LI 322, 16.12.2022, lch. 466.

(3) IO L 78, 17.3.2014, lch. 6.

(4) IO LI 322, 16.12.2022, lch. 318.

(5) An leagan comhdhlúite is déanaí ar fáil ag https://eur-lex.europa.eu/legal-content/EN/TXT/?uri=CELEX%3A02014R0269-20220916&qid=1664886241141
Fógra le haghaidh na ndaoine atá faoi réir na mbeart sriantach dá bhforáiltear i gCinneadh 2011/72/CBES, arna leasú le Cinneadh (CBES) 2023/159 ón gComhairle, agus i Rialachán (AE) 101/2011 ón gComhairle, arna chur chun feidhme ag Rialachán Cur Chun Feidhme (AE) 2023/156 ón gComhairle, a bhaineann le bearta sriantacha atá dírithe ar dhaoine, eintitis agus comhlachtaí áirithe i bhfianaise na staide sa Túinéis

(2023/C 25/05)

Dírítear aird na ndaoine a luaitear san Iarscríbhinn, a ghabhann le Cinneadh 2011/72/CBES ón gComhairle (1), arna leasú le Cinneadh (CBES) 2023/159 ón gComhairle (2), agus in Iarscríbhinn I a ghabhann le Rialachán (AE) 101/2011 ón gComhairle (3), arna chur chun feidhme ag Rialachán Cur Chun Feidhme (AE) 2023/156 ón gComhairle (4), ar an bhfaisnéis seo a leanas.

Tar éis do Chomhairle an Aontais Eorpaigh athbhreithniú a dhéanamh ar liosta na ndaoine ainmnithe, tá cinneadh déanta aici gur cheart na daoine a ndéantar trácht orthu sna hIarscríbhinní thuasluaite a áireamh i gcónaí ar liosta na ndaoine agus na n-eintiteas atá faoi réir bearta sriantacha dá bhforáiltear i gCinneadh 2011/72/CBES agus i Rialachán (AE) Uimh. 101/2011.

Cuirtear in iúl do na daoine lena mbaineann gur féidir iarratas a dhéanamh chuig údaráis inniúla an Bhallstáit nó na mBallstát ábhartha, mar a léirítear sin sna suíomhanna gréasáin in Iarscríbhinn II a ghabhann le Rialachán (AE) Uimh. 101/2011, chun údarú a fháil cistí reoite a úsáid chun bunriachtanais nó íocaíochtaí sonracha a chumhdach (cf. Airteagal 4 den Rialachán).

Féadfaidh na daoine lena mbaineann iarraidh a chur faoi bhráid na Comhairle, roimh an 1 Meán Fómhair 2023, in éineacht le doiciméadacht tacaíochta, gur cheart breathnú arís ar an gcinneadh chun iad a chur ar an liosta thuasluaite, chuig an seoladh seo a leanas:

Comhairle an Aontais Eorpaigh Ardrúnaíocht na Comhairle RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

rphost: sanctions@consilium.europa.eu

Cuirfear aon bharúlacha a gheofar san áireamh chun críoch an chéad athbhreithnithe eile a dhéanfaidh an Chomhairle, de bhun Airteagal 5 de Chinneadh 2011/72/CBES agus Airteagal 12(4) de Rialachán (AE) Uimh. 101/2011, ar liosta na ndaoine ainmnithe.

(1) IO L 28, 2.2.2011, lch. 62.

(2) IO L 22, 24.1.2023, lch. 18.

(3) IO L 31, 5.2.2011, lch. 1.

(4) IO L 22, 24.1.2023, lch. 8.
[pic] | COMISIÚN NA gCOMHPHOBAL EORPACH |

An Bhruiséil, 22.6.2009

COIM(2009)306 leagan deireanach

2007/0098/COD

TUAIRIM ÓN gCOIMISIÚN de bhun phointe (c) den tríú fomhír d'Airteagal 251(2) de Chonradh CE ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear comhrialacha maidir leis na coinníollacha a bheidh le comhlíonadh chun gairm an oibreora iompair de bhóthar a chleachtadh

LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE

TUAIRIM ÓN gCOIMISIÚNde bhun phointe (c) den tríú fomhír d'Airteagal 251(2) de Chonradh CEar leasuithe Pharlaimint na hEorpaar an gcomhsheasamh ón gComhairle maidir leis antogra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear comhrialacha maidir leis na coinníollacha a bheidh le comhlíonadh chun gairm an oibreora iompair de bhóthar a chleachtadh

1. Réamhrá

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún tuairim uaidh ar na leasuithe a mhol Parlaimint na hEorpa ag an dara léamh. Leagann an Coimisiún amach thíos a thuairim ar na leasuithe atá molta ag an bParlaimint.

2. Cúlra

An dáta ar seoladh an togra chuig an bParlaimint agus chuig an gComhairle (doiciméad COIM(2007)263 leagan deireanach – 2007/0098/COD): | 23 Bealtaine 2007 |

Dáta na tuairime ó Choiste Eacnamaíoch agus Sóisialta na hEorpa: | 16 Eanáir 2008 |

Dáta na tuairime ó Pharlaimint na hEorpa ag an gcéad léamh: | 21 Bealtaine 2008 |

An dáta ar seoladh an togra leasaithe: | 13 Meitheamh 2008 |

An dáta ar glacadh an comhsheasamh: | 9 Eanáir 2009 |

Dáta na tuairime ó Pharlaimint na hEorpa ag an dara léamh: | 23 Aibreán 2009 |

3. Cuspóir an togra

Is é is cuspóir don togra comhrialacha a bhunú maidir leis na coinníollacha a bheidh le comhlíonadh chun gairm an oibreora iompair de bhóthar a chleachtadh. Is é is aidhm don togra rialachán nua a chur in ionad Threoir 96/26/CE d'fhonn comhchuibhiú níos fearr a bhaint amach agus d'fhonn iomaíocht níos córa idir oibreoirí sa mhargadh inmheánach a chur chun cinn.

4. TUAIRIM ÓN g COIMISIÚIN AR NA LEASUITHE Ó PHARLAIMINT NA h EORPA

Tar éis roinnt míonna d'idirbheartaíocht faoi Uachtaránacht Phoblacht na Seice, tá an Pharlaimint agus an Chomhairle tagtha ar chomhaontú ag an dara léamh, go háirithe maidir le cláir leictreonacha de ghnóthais iompair a bhunú. Féadfaidh an Coimisiún glacadh leis na leasuithe comhréitigh a ghlac Parlaimint na hEorpa ag deireadh an dara léamh chun an comhaontú seo a dhaingniú.

5. Conclúid

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.
GA Iris Oifigiúill an Aontais Eorpaigh C NaN/15

Ráiteas ar chúiseanna na Comhairle maidir le Comhsheasamh (CE) Uimh. 2/2008 a ghlac an Chomhairle an 21 Eanáir 2008 chun go nglacfaí Rialachán ó Pharlaimint na hEorpa agus ón gComhairle lena mbunaítear an Institiúid Eorpach um Nuálaíocht agus Teicneolaíocht

(‘Iris Oifigiúil an Aontais Eorpaigh’ C 52 E an 26 Feabhra 2008, lch. 6)

(2008/C 93 E/03)

I. RÉAMHRÁ

Tháinig an Chomhairle ar chomhaontú polaitiúil maidir le téacs an dréacht-Rialacháin ó Pharlaimint na hEorpa agus ón gComhairle lena mbunaítear an Institiúid Eorpach um Nuálaíocht agus Teicneolaíocht ag a cruinniú an 22 agus 23 Samhain 2007 (1).

I ndiaidh an chomhaontaithe pholaitiúil seo, ghlac an Chomhairle a comhsheasamh d'aontoil an 21 Eanáir 2008.

II. ANAILÍS AR AN gCOMHSHEASAMH

Cuimsíonn comhsheasamh na Comhairle cuid mhór de sheasamh Pharlaimint na hEorpa arna ghlacadh ar an gcéad léamh an 26 Meán Fómhair 2006. Rinneadh formhór na leasuithe arna nglacadh ag Parlaimint na hEorpa a ionchorprú sa chomhsheasamh. Sásaíonn sé seo mianta Pharlaimint na hEorpa faoi mar a chuir sí in iúl iad agus faoi mar a ghlac an Chomhairle leo i dteagmhálacha neamhfhoirmeálta a bhí ann tar éis do sheasamh Pharlaimint na hEorpa a bheith glactha ar an gcéad léamh.

Go deimhin, is é an leasú a bhaineann le réimsí gníomhaíochtaí na gcéad Phobail Eolais agus Nuálaíochta (aithris 24) an t-aon leasú nár ghlac an Chomhairle leis. Ar a shon sin, roghnaigh an Chomhairle an comhréiteach ab oiriúnaí i ndiaidh caibidlíochta neamhfhoirmiúla le Parlaimint na hEorpa, i.e. an tagairt d'fhuinneamh inathnuaite a choinneáil seachas tagairt a dhéanamh d'fhuinneamh amháin.

Chomhaontaigh Coiste ITRE Pharlaimint na hEorpa freisin téacs an chomhaontaithe pholaitiúil ina dhiaidh sin, mar a bhí formheasta ag an gComhairle, chun go bhformheasfadh Parlaimint na hEorpa an Comhsheasamh uaidh sin.

III. CONCLÚID

Measann an Chomhairle gur téacs cothrom téacs an chomhsheasaimh agus gurb é an comhréiteach indéanta is fearr é.

(1) Doic. 14699/07 EIT 19 EDUC 196 RECH 329 COMPET 352 CODEC 1291.
11.

Measann an Chomhairle go bhfuil dámhachtain dhíreach conartha bunaithe ar an dóigh a ndéantar seirbhísí a sholáthar cuí-réasúnaithe i gcásanna áirithe mar go gcomhlíonfaí cuspóirí an togra seo ar bhealach éifeachtach agus éifeachtúil leis sin. Ba cheart cead a thabhairt do na húdaráis inniúla dámhachtainí mar sin a bhronnadh ar an gcoinníoll go n-áiritheoidh siad go mbeidh an próiseas trédhearcach. Ba cheart na cuspóirí a shainiú sna conarthaí sin i gcomhréir leis an Rialachán agus leis na táscairí riachtanacha le faireachán a dhéanamh ar na cuspóirí sin.
11.

D'iarr Parlaimint na hEorpa go gcuirfí sonraí breise ar fáil, go háirithe i dtaca le sábháilteacht, inrochtaineacht agus pointí bonneagair iarnróid tréigthe, agus ba í an iarraidh sin an phríomh-shaincheist a bhí idir an dá institiúid. An chuid is mó de na sonraí a iarradh, bhailigh seirbhísí nó gníomhaireachtaí eile de chuid an Choimisiúin iad cheana. Thángthas ar chomhthoil ar deireadh nuair a tugadh an ráthaíocht do Pharlaimint na hEorpa trí dhá mheabhrán a shíniú, mar atá, ceann idir Eurostat agus Ard-Stiúrthóireacht MOVE agus ceann idir Eurostat agus an Ghníomhaireacht Eorpach Iarnróid, go bpléifí leis na sonraí a d'iarr siad agus go mbeidh siad ar fáil go héasca don phobal. Cuireadh aithris nua isteach freisin ina leagtar béim ar an ngá atá le dlúthchomhar a bheith ann idir an Coimisiún agus na heintitis ábhartha chun faisnéis fhónta a chur ar fáil do shaoránaigh an Aontais agus do gheallsealbhóirí eile, ar faisnéis faoi shábháilteacht an iompair iarnróid agus faoi idir-inoibritheacht an chórais iarnróid í agus a mbeidh sé éasca rochtain a fháil uirthi.
D’fhonn rannchuidiú le feabhas a chur ar iomaíochas agus acmhainn nuálaíochta thionscal cosanta an Aontais, ba cheart Ciste Eorpach Cosanta (an “Ciste”) a bhunú ar feadh tréimhse 7 mbliana chun a ré a ailíniú le ré an chreata airgeadais ilbhliantúil 2021-2027 (CAI 2021-2027) a leagtar síos i Rialachán (AE, Euratom) 2020/2093 (5) ón gComhairle ar bhonn cur chuige comhtháite. Tá sé mar aidhm leis an gCiste iomaíochas, nuálaíocht, éifeachtúlacht agus uathriail theicneolaíoch thionscal cosanta an Aontais a fheabhsú, ar an gcaoi sin cuirtear le huathriail straitéiseach an Aontais trí thacú leis an gcomhar trasteorann idir na Ballstáit mar aon leis an gcomhar idir fiontair, ionaid taighde, údaráis riaracháin náisiúnta, eagraíochtaí idirnáisiúnta agus ollscoileanna ar fud an Aontais, sna céimeanna taighde agus forbartha araon a bhaineann le táirgí agus teicneolaíochtaí cosanta. Chun réitigh níos nuálaí a bhaint amach agus margadh inmheánach oscailte a chothú, ba cheart, leis an gCiste, tacú le leathnú comhair trasteorann agus é a éascú idir fiontair bheaga agus mheánmhéide (FBManna) agus cuideachtaí meánchaipitlithe (CMCanna) in earnáil na cosanta. Laistigh den Aontas, tá easnaimh choiteanna i dtaca le cumas cosanta sainaitheanta laistigh de chreat an Chomhbheartais Slándála agus Cosanta, go háirithe tríd an bPlean Forbraíochta um Chumas (CDP), agus ag an am céanna sa Chlár Straitéiseach Taighde Uileghabhálach (OSRA), sainaithnítear comhchuspóirí taighde cosanta freisin.

Tá sé mar chuspóir ag próisis eile de chuid an Aontais, amhail an tAthbhreithniú Comhordaithe Bliantúil ar Chosaint (CARD) agus an Buanchomhar Struchtúrtha (PESCO), tacú le cur chun feidhme na dtosaíochtaí ábhartha trí dheiseanna do chomhar feabhsaithe a shainaithint agus a thapú d’fhonn leibhéal uaillmhéine an Aontais i réimse na slándála agus na cosanta a chomhlíonadh. I gcás inarb iomchuí, féadfar tosaíochtaí réigiúnacha agus idirnáisiúnta, lena n-áirítear iad sin i gcomhthéacs Eagraíocht Chonradh an Atlantaigh Thuaidh (ECAT), a chur san áireamh freisin ar choinníoll go mbeidh siad i gcomhréir le tosaíochtaí an Aontais agus nach gcuirfidh siad bac ar aon Bhallstát nó aon tír chomhlachaithe a bheith rannpháirteach, agus ag an am céanna ag féachaint le dúbailt neamhriachtanach a sheachaint.
8.

An 27 Eanáir 2021, d’fhormheas an Coiste um Fhostaíocht agus um Ghnóthaí Sóisialta i bParlaimint na hEorpa an téacs comhréitigh, faoi réir athbhreithniú teicniúil agus athbhreithniú dlítheangeolaíoch. An lá céanna, chuir Cathaoirleach an Choiste sin litir chuig Cathaoirleach Choiste na mBuanionadaithe inar léirigh sí go raibh sí chun moladh don Choiste um Fhostaíocht agus um Ghnóthaí Sóisialta agus don Chruinniú Iomlánach, go ndéanfaí an seasamh ón gComhairle a ghlacadh gan aon leasú, faoi réir a fhíoraithe ag na dlítheangeolaithe. Is é an éifeacht a bheadh leis sin go measfaí an gníomh atá beartaithe a bheith glactha san fhoclaíocht a fhreagraíonn don seasamh ón gComhairle.
9.

I gcomhréir le hAirteagal 176 agus leis an dara agus an tríú mír d’Airteagal 174 CFAE, leanfaidh CFRE de bheith ag rannchuidiú chun éagothromaíochtaí idir leibhéil forbartha na réigiún éagsúil a laghdú, agus chun cúlmhaireacht na réigiún is mídheisiúla a laghdú, agus as na réigiúin sin, tabharfar aird ar leith ar réigiúin a bhfuil míbhuntáistí móra buana nádúrtha nó déimeagrafacha orthu, lena n-áirítear míbhuntáistí a eascraíonn as meath déimeagrafach, ar nós na réigiún is forimeallaí agus is faide ó thuaidh a bhfuil dlús fíoríseal daonra iontu agus na n-oileán, na réigiún trasteorann agus na réigiún sléibhe. Leanfaidh an Ciste Comhtháthaithe de bheith ag rannchuidiú leis an gcuspóir foriomlán comhtháthú eacnamaíoch, sóisialta agus críochach an Aontais a neartú, trí ranníocaíochtaí airgeadais a chur ar fáil i réimsí an chomhshaoil agus na ngréasán tras-Eorpach in earnáil an bhonneagair iompair (TEN-T).
I gcomhréir leis an Rialachán Airgeadais, Rialachán (AE, Euratom) Uimh. 883/2013 ó Pharlaimint na hEorpa agus ón gComhairle (15) agus Rialacháin (CE, Euratom) Uimh. 2988/95 (16), (Euratom, CE) Uimh. 2185/96 (17) agus (AE) 2017/1939ón gComhairle (18), táthar chun leasanna airgeadais an Aontais a chosaint trí bhíthin bearta comhréireacha, lena n-áirítear bearta a bhaineann le neamhrialtachtaí a chosc, a bhrath, a cheartú agus a imscrúdú, lena n-áirítear calaois, le haisghabháil na gcistí a cailleadh, a íocadh go mícheart nó a úsáideadh go mícheart agus, i gcás inarb iomchuí, pionóis riaracháin a fhorchur. Go háirithe, i gcomhréir le Rialacháin (Euratom, CE) Uimh. 2185/96 agus (AE, Euratom) Uimh. 833/2013, tá an chumhacht ag an Oifig Eorpach Frith-Chalaoise (OLAF) imscrúduithe riaracháin a dhéanamh, lena n-áirítear seiceálacha agus cigireachtaí ar an láthair, d’fhonn a shuí ar tharla calaois, éilliú nó aon ghníomhaíocht neamhdhleathach eile a dhéanann difear do leasanna airgeadais an Aontais. Tugtar de chumhacht d’Oifig an Ionchúisitheora Phoiblí Eorpaigh (OIPE) i gcomhréir le Rialachán (AE) 2017/1939 cionta coiriúla a dhéanann difear do leasanna airgeadais an Aontais, dá bhforáiltear i dTreoir (AE) 2017/1371 ó Pharlaimint na hEorpa agus ón gComhairle (19), a imscrúdú agus a ionchúiseamh.

I gcomhréir leis an Rialachán Airgeadais, tá ar aon duine nó aon eintiteas a fhaigheann cistí de chuid an Aontais comhoibriú go hiomlán maidir le cosaint leasanna airgeadais an Aontais, na cearta agus an rochtain is gá a thabhairt don Choimisiún, do OLAF, don Chúirt Iniúchóirí agus, i leith na mBallstát sin atá rannpháirteach sa chomhar feabhsaithe de bhun Rialachán (AE) 2017/1939, do OIPE, agus a áirithiú go dtabharfaidh aon tríú páirtithe a bheidh páirteach i gcur chun feidhme cistí de chuid an Aontais cearta coibhéiseacha. Ba cheart do na Ballstáit comhoibriú go hiomlán le hinstitiúidí, comhlachtaí, oifigí agus gníomhaireachtaí an Aontais, agus gach cúnamh is gá a thabhairt dóibh, i dtaobh leasanna airgeadais an Aontais a chosaint.
6.

An 2 Meitheamh 2022, d’fhormhuinigh Coiste Pharlaimint na hEorpa um Ghnóthaí Dlíthiúla an téacs comhréitigh críochnaitheach. Ina dhiaidh sin, an 3 Meitheamh 2022, sheol Cathaoirleach an Choiste um Ghnóthaí Dlíthiúla litir chuig Cathaoirleach Choiste na mBuanionadaithe inar cuireadh in iúl go molfadh an Coiste um Ghnóthaí Dlíthiúla don seisiún iomlánach go bhformheasfadh an Pharlaimint seasamh na Comhairle ar an dara léamh gan aon leasú a dhéanamh, faoi réir fíorú dlí agus teanga, dá ndéanfadh an Chomhairle a seasamh ar an gcéad léamh a tharchur go foirmiúil chuig Parlaimint na hEorpa i gcomhréir leis an téacs comhréitigh a comhaontaíodh ar an leibhéal teicniúil.
12.

TUGANN SÍ DÁ hAIRE go dtarlaíonn eipidéimí bruitíní agus rubella i dtíortha áirithe de chuid na hEorpa agus CUIREANN SÍ IN IÚL GO LÁIDIR nár éirigh leis an Eoraip an sprioc a bhaint amach i leith deireadh a chur leis an mbruitíneach agus le rubella faoi 2010, toisc nár cuimsíodh an oiread sin vacsaínithe agus a bhí riachtanach ar an leibhéal fo-náisiúnta, agus mar sin MEABHRAÍONN SÍ DI rún an 16 Meán Fómhair 2010 ón Eagraíocht Dhomhanda Sláinte (WHO) maidir le tiomantas athnuaite chun deireadh a chur leis an mbruitíneach agus le rubella agus do shiondróm rubella ó bhroinn a chosc faoi 2015 agus do thacaíocht leanúnach do stádas saor ó pholaimiailíteas i Réigiún Eorpach WHO;
—

Doiciméad Oibre Fhoireann an Choimisiúin “Anailís ar an gcomhairliúchán a seoladh leis an bPáipéar Glas ar ‘An acmhainneacht atá ag tionscail chultúir agus chruthaitheachta a scaoileadh’ ” agus go háirithe ar an gcaibidil ar shoghluaisteacht agus ar chúrsaíocht (6), inar cuireadh in iúl go ndearna mórán daoine a raibh ionchur acu trácht ar shaincheisteanna rialála agus dlí agus ar shaincheisteanna eile a mbíonn éifeacht acu ar an tsoghluaisteacht agus gur iarr siad go soláthrófaí faisnéis maidir leis na saincheisteanna sin;
40.

CUIREANN SÍ I dTREIS go bhféadfadh baol a bheith bainteach leis an intleacht shaorga a chur i bhfeidhm in earnáil an cheartais go mbuanófaí an t-idirdhealú atá ann cheana agus go bhféadfadh go neartófaí an t-idirdhealaí sin, lena n-áirítear steiréitíopaí, an réamhchlaonadh nó neamhionannais struchtúracha nó an baol go gceadófaí cinnteoireacht shaofa nó dhoiléir agus go bhféadfadh dá bhrí sin go sárófaí cearta bunúsacha amhail dínit an duine, an ceart chun saoirse, neamh-idirdhealú, príobháideachais agus cosaint sonraí agus an ceart chun triail chóir a fháil mar thoradh air sin.
Fógra le tabhairt ar aird do na daoine a mbeidh feidhm ina leith ag na bearta sriantacha dá bhforáiltear i gCinneadh 2013/798/CBES ón gComhairle agus i Rialachán (AE) Uimh. 224/2014 ón gComhairle maidir le bearta sriantacha i bhfianaise na staide i bPoblacht na hAfraice Láir

(2022/C 12/02)

Tugtar an fhaisnéis a leanas ar aird do na daoine lena mbaineann, i gcomhréir le hAirteagal 16 de Rialachán (AE) 2018/1725ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh 2013/798/CBES ón gComhairle (2), arna chur chun feidhme le Cinneadh Cur Chun Feidhme (CBES) 2022/23 ón gComhairle (3), agus Rialachán (AE) Uimh. 224/2014 ón gComhairle (4), arna chur chun feidhme le Rialachán Cur Chun Feidhme (AE) 2022/21 ón gComhairle (5).

Is í Comhairle an Aontais Eorpaigh – agus Ard-Stiúrthóir RELEX (Gnóthaí Eachtracha) in Ardrúnaíocht na Comhairle ag gníomhú ar a son – rialaitheoir na hoibríochta próiseála sin; is é RELEX.1.C an roinn faoina bhfuil cúram na hoibríochta próiseála, agus is féidir dul i dteagmháil leis an roinn sin ag:

Comhairle an Aontais Eorpaigh Ardrúnaíocht RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

ríomhphost: sanctions@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh 2013/798/CBES, arna chur chun feidhme le Cinneadh Cur Chun Feidhme (CBES) 2022/23, agus Rialachán (AE) Uimh. 224/2014, arna chur chun feidhme le Rialachán Cur Chun Feidhme (AE) 2022/21.

Is daoine nádúrtha iad na daoine lena mbaineann a chomhlíonann na critéir maidir le liostú arna leagan síos i gCinneadh 2013/798/CBES agus i Rialachán (AE) Uimh. 224/2014.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a roinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar do shrianta dá bhforáiltear de bhun Airteagal 25 de Rialachán (AE) 2018/1725, déanfar feidhmiú na gceart ag na daoine lena mbaineann, amhail an ceart chun rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) 2018/1725.

Coimeádfar sonraí pearsanta go ceann 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a théann bailíocht an bhirt in éag, nó go ceann ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh na daoine lena mbaineann gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) Uimh. 2018/1725(edps@edps.europa.eu).

(1) IO L 295, 21.11.2018, lch. 39.

(2) IO L 352, 24.12.2013, lch. 51.

(3) IO L 5 I, 10.1.2022, lch. 10.

(4) IO L 70, 11.3.2014, lch. 1.

(5) IO L 5 I, 10.1.2022, lch. 1.